title: Sesayut
text: Sesayut TADAH KALA, madasar antuk dulang duwurnyané susunin antuk aled sesayut, duwurnyané dagingin nasi punjungan, tanekan akulak, tinanceban tingkah nyané kadi katik bagia madaging sekar tunjung tri warna, ulam nyané bébék selem maguling, tulung urip 5, katipat siddha purna 5, katipat bagia 5, kalungah nyuh gadhing kinasturi 1, kalipata sami padha masekar akatih soang-soang, daksina 1, jinah 800, sesanganan, raka-raka sarwa galahan, penyeneneng alit 1, pras alit 1, sampyan nagasari, canang pahyasan. Sesayut punika ka-atur ring Hyang Hyanging Prethiwi, mwah ring Hyang Ananthaboga, pamargin nyané ri kala jagaté kageringan. 124. Sesayut KENENG UPAYA, madasar antuk dulang duwurnyané susunin antuk aled sesayut, duwurnyané dagingin nasi pulungan 3 pulung, katipat siddha hayu 3, genahang duwur nasine, ulam jejatah 3 katih, balung katupang 3, rerasmen kacang komak sami padha 3 takir, sesanganan, raka-raka sejangkep nyané, penyeneneng alit 1, pras alit 1, sampyan nagasari, canang pahyasan.